Title: ประกาศธนาคารแห่งประเทศไทย เรื่อง การกำหนดให้ธนาคารพาณิชย์ดำรงสินทรัพย์สภาพคล่อง

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง
การกำหนดให้ธนาคารพาณิชย์ดำรงสินทรัพย์สภาพคล่อง
----------------------

                        อาศัยอำนาจตามความในมาตรา
๑๑ ตรี มาตรา ๑๑ จัตวา และมาตรา ๑๑ 
เบญจ 
แห่งพระราชบัญญัติการธนาคารพาณิชย์ พ.ศ. ๒๕๐๕
ซึ่งแก้ไขเพิ่มเติมโดยพระราชบัญญัติ
การธนาคารพาณิชย์ (ฉบับที่ ๒) พ.ศ. ๒๕๒๒
ธนาคารแห่งประเทศไทยออกข้อกำหนดด้วยความ
เห็นชอบของรัฐมนตรีว่าการกระทรวงการคลัง ดังต่อไปนี้

                        ข้อ
๑  ให้ยกเลิก
                                  (๑)  ประกาศธนาคารแห่งประเทศไทย เรื่อง
การกำหนดให้ธนาคาร
พาณิชย์ดำรงสินทรัพย์สภาพคล่อง ลงวันที่ ๒๕ เมษายน ๒๕๓๙
                                  (๒)  ประกาศธนาคารแห่งประเทศไทย เรื่อง
การกำหนดให้ธนาคาร
พาณิชย์ดำรงสินทรัพย์สภาพคล่อง (ฉบับที่ ๒) พ.ศ. ๒๕๓๙
ลงวันที่ ๒๐ พฤศจิกายน ๒๕๓๙

                        ข้อ
๒ 
ธนาคารพาณิชย์นอกจากกิจการวิเทศธนกิจและกิจการวิเทศธนกิจสาขา
ต่างจังหวัดต้องดำรงสินทรัพย์สภาพคล่องเป็นอัตราส่วนกับยอดเงินฝาก
และยอดเงินกู้ยืมตามหลัก
เกณฑ์ วิธีการ และเงื่อนไข ดังนี้
                        (๑)  ดำรงสินทรัพย์สภาพคล่องเป็นเงินฝากที่ธนาคารแห่งประเทศไทยเฉลี่ยแล้ว
ไม่ต่ำกว่าร้อยละ ๗ ของ

(๑.๑) 
ยอดรวมเงินฝากในบัญชีผู้มีถิ่นที่อยู่นอกประเทศ ยกเว้นเงิน
ฝากที่มีข้อตกลงหรือเงื่อนไขห้ามถอนเงินคืนก่อนครบกำหนด ๑
ปี นับแต่วันฝาก

(๑.๒) 
ยอดรวมเงินกู้ยืมจากต่างประเทศซึ่งอาจชำระคืนหรืออาจถูก
เรียกคืนได้ก่อนครบกำหนด ๑ ปี นับแต่วันกู้
เว้นแต่เป็นเงินกู้ยืมตามหลักเกณฑ์หรือเงื่อนไขที่
ธนาคารแห่งประเทศไทยกำหนด
และเงินกู้ยืมที่ได้กระทำก่อนวันที่ ๒๓ มิถุนายน ๒๕๓๙ และยังไม่
ถึงกำหนดชำระคืน
                        ทั้งนี้
ยอดรวมเงินฝากและยอดรวมเงินกู้ยืมข้างต้นให้นับรวมยอดเงินซึ่งโอน
เข้ามาในประเทศไทยจากสาขาหรือสำนักงานใหญ่ในต่างประเทศที่แสดงอยู่ในบัญชีระหว่างกัน
ด้วย
                        (๒) 
ดำรงสินทรัพย์สภาพคล่องเฉลี่ยแล้วไม่ต่ำกว่าร้อยละ ๗ ของยอดรวมทั้ง
สิ้นของเงินฝากทุกประเภทนอกจากยอดรวมเงินฝากในบัญชีผู้มีถิ่นที่อยู่นอกประเทศตามที่กล่าวใน
(๑.๑) แห่งข้อนี้
โดยสินทรัพย์สภาพคล่องดังกล่าวต้องประกอบด้วย

(๒.๑) 
เงินฝากที่ธนาคารแห่งประเทศไทยเฉลี่ยแล้วไม่ต่ำกว่าร้อยละ ๒ 
ของยอดรวมทั้งสิ้นของเงินฝากตาม (๒) นี้

(๒.๒) 
เงินสดที่ธนาคารพาณิชย์ แต่ให้ถือเป็นสินทรัพย์สภาพคล่องได้ไม่
เกินร้อยละ ๒.๕ ของยอดรวมทั้งสิ้นของเงินฝากตาม (๒) นี้

(๒.๓) 
หลักทรัพย์ซึ่งปราศจากภาระผูกพัน ดังต่อไปนี้
                                        ก.  หลักทรัพย์รัฐบาลไทย
                                        ข.  พันธบัตรธนาคารแห่งประเทศไทย
                                        ค.  หุ้นกู้ พันธบัตรหรือตั๋วสัญญาใช้เงินที่กระทรวงการคลังค้ำ
ประกันต้นเงินและดอกเบี้ย
                                        ง. 
พันธบัตรหรือตราสารแสดงสิทธิในหนี้ที่ออกโดยกองทุนฟื้นฟู
และพัฒนาระบบสถาบันการเงิน
                                        จ.  หุ้นกู้
พันธบัตรหรือตราสารแสดงสิทธิในหนี้ที่กองทุนเพื่อการ
ฟื้นฟูและพัฒนาระบบสถาบันการเงินค้ำประกันต้นเงินและดอกเบี้ย
                                        ฉ.  หุ้นกู้
หรือพันธบัตรที่ออกโดยองค์การของรัฐหรือรัฐวิสาหกิจ
ซึ่งธนาคารแห่งประเทศไทยให้ความเห็นชอบหรือที่ออกโดยบรรษัทเงินทุนอุตสาหกรรมแห่งประ
เทศไทย

                        ข้อ
๓  ในกรณีของกิจการวิเทศธนกิจ
และกิจการวิเทศธนกิจสาขาต่างจังหวัด
ธนาคารพาณิชย์ต้องดำรงสินทรัพย์สภาพคล่อง ดังนี้
                        (๑) 
ดำรงสินทรัพย์สภาพคล่องเป็นเงินฝากที่ธนาคารแห่งประเทศไทยเฉลี่ย
แล้วไม่ต่ำกว่าร้อยละ ๗ ของ

(๑.๑) 
ยอดรวมเงินฝากในบัญชีผู้มีถิ่นที่อยู่นอกประเทศ ยกเว้นเงินฝาก
ที่มีข้อตกลงหรือเงื่อนไขห้ามถอนเงินคืนก่อนครบกำหนด ๑ ปี
นับแต่วันฝาก

(๑.๒) 
ยอดรวมเงินกู้ยืมจากต่างประเทศซึ่งอาจชำระคืนหรืออาจถูกเรียก
คืนได้ก่อนครบกำหนด ๑ ปี นับแต่วันกู้
เว้นแต่เป็นเงินกู้ยืมตามหลักเกณฑ์หรือเงื่อนไขที่ธนาคาร
แห่งประเทศไทยกำหนด และเงินกู้ยืมที่ได้กระทำก่อนวันที่ ๒๓
มิถุนายน ๒๕๓๙ และยังไม่ถึง
กำหนดชำระคืน
                        ทั้งนี้
ยอดรวมเงินฝากและยอดรวมเงินกู้ยืมข้างต้นให้นับเฉพาะยอดรวมเงิน
ฝากหรือยอดรวมเงินกู้ยืมของกิจการวิเทศธนกิจเพื่อการให้กู้ยืมในประเทศและกิจการวิเทศธนกิจ
เพื่อการให้กู้ยืมเป็นเงินบาทในต่างจังหวัดเท่านั้น
และให้นับรวมยอดเงินซึ่งโอนเข้ามาในประเทศ
ไทยจากสาขาหรือสำนักงานใหญ่ในต่างประเทศที่แสดงอยู่ในบัญชีระหว่างกันด้วย
                        (๒) 
ดำรงสินทรัพย์สภาพคล่องเฉลี่ยไม่ต่ำกว่าร้อยละ ๗ ของยอดรวมทั้งสิ้น
ของเงินฝากทุกประเภท
ยกเว้นยอดรวมเงินฝากของกิจการวิเทศธนกิจเพื่อการให้กู้ยืมในต่าง
ประเทศและยอดรวมเงินฝากในบัญชีผู้มีถิ่นที่อยู่นอกประเทศตามที่กล่าวใน
(๑.๑) แห่งข้อนี้ โดย
กิจการวิเทศธนกิจของธนาคารต่างประเทศและกิจการวิเทศธนกิจสาขาต่างจังหวัดจะถือเอา
สินทรัพย์ใดๆ
เป็นส่วนหนึ่งของสินทรัพย์สภาพคล่องที่ต้องดำรงก็ได้ ส่วนกิจการวิเทศธนกิจของ
ธนาคารพาณิชย์ไทยให้ถือปฏิบัติตามข้อ ๒ (๒)
                        ข้อ
๔ 
สินทรัพย์สภาพคล่องที่ต้องดำรงตามประกาศนี้ให้คิดจากสินทรัพย์สภาพ
คล่องที่ดำรงแต่ละวันเฉลี่ยเป็นรายปักษ์
โดยคำนวณเทียบกับส่วนเฉลี่ยรายปักษ์ของยอดรวมเงิน
ฝากหรือเงินกู้ยืมของธนาคารพาณิชย์แล้วแต่กรณีแต่ละวันในปักษ์ก่อนทั้งนี้
ให้ถือเอาวันที่ ๘ ถึง
วันที่ ๒๒ ของเดือนเป็นปักษ์หนึ่ง และวันที่ ๒๓ ถึงวันที่ ๗
ของเดือนถัดไป เป็นอีกปักษ์หนึ่ง และให้
นับวันหยุดทำการรวมคำนวณเข้าด้วย

                        ข้อ
๕ 
ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

                                                            ประกาศ
ณ วันที่ ๓๐ พฤษภาคม พ.ศ. ๒๕๔๐
                                                                            เริงชัย  มะระกานนท์
                                                                                    ผู้ว่าการ
                                                                          ธนาคารแห่งประเทศไทย

[รก.๒๕๔๐/๕๐ง/๑๐/๒๔ มิถุนายน ๒๕๔๐]

                                                                                    จารุวรรณ/แก้ไข
                                                                                    ๑๙
กรกฎาคม ๒๕๔๕
                                                                                    A+B
(C)